Širvys
Širvys (arba Glitiškių ežeras) – ežeras pietryčių Lietuvoje, Vilniaus rajone, apie 4,5 km į šiaurę nuo Paberžės, šalia Glitiškių. Nusidriekęs iš šiaurės į pietus 1,74 km, plotis iki 0,8 km. Altitudė 126,3 m. Kranto linija vingiuota, yra įlankų ir ragų. Krantai žemi, daug kur supelkėję (vakaruose plyti ~ 43 ha dydžio Glitiškių I (Virsnės) pelkė). Iš vakarų supa Girelės miškas, iš šiaurės – Glitiškių miškas, kitur – dirbami laukai. Į Širvį įteka 6 upeliai, tarp jų – Marga ir Baronėlė – pietvakariuose išteka Volga (į Musios ežerą, Neries baseinas). Rytinėje pakrantėje įsikūrusi buvusio Glitiškių dvaro sodyba, veikia kaimo turizmo sodyba. Ežerėvardis kildinamas iš žodžio širvas („širmas, šyvas, pilkšvas“).